বার্লিংটন, ভার্মন্টের পতাকা

বার্লিংটন মূলত মার্কিন যুক্তরাষ্ট্রের ভার্মন্ট অঙ্গরাজ্যের বৃহত্তম শহর। বার্লিংটন, ভার্মন্টের পতাকাটি মেয়র মিরো ওয়াইনবার্গার দ্বারা ২০১৭ সালের ২৭শে নভেম্বর বার্লিংটন সিটি কাউন্সিল কর্তৃক গৃহীত হয়েছিল। পতাকাটিতে একাধারে নীল, সাদা, সবুজ, সাদা এবং নীল রঙের পাঁচটি অনুভূমিক, জিগ-জ্যাগ (আঁকাবাঁকা) ডোরাকাটা অংশ রয়েছে।

ইতিহাস
১৯৯০ এর পতাকা
alt=|left|thumb|বার্লিংটন, ভার্মন্টের পতাকা (১৯৯০-২০১৭)
১৯৯০ সালে, অষ্টম শ্রেণির ছাত্রী কারা উইকের নেতৃত্বে এডমন্ডস মিডল স্কুলের একদল শিক্ষার্থী একটি লিডারশিপ প্রজেক্টের অংশ হিসেবে বার্লিংটনের জন্য ২:৩ অনুপাতে একটি পতাকা নকশা করেছিল। এই পতাকাটির জমিনে রয়েছে শহর থেকে লেক শাম্পলেইনের ওপর দিয়ে পশ্চিম দিকে দৃশ্যমান নিউইয়র্কের অ্যাডিরনড্যাক পর্বতমালা এবং জুনিয়াপার দ্বীপসহ ফোর ব্রাদার দ্বীপপুঞ্জ।

পতাকার উপরে একটি হলুদ ফলকে "BURLINGTON" লেখা ছিল, যার ঠিক নিচে একটি চার ভাগে বিভক্ত ঢাল ছিল। যার চারটি অংশ চারটি অর্থ বহন করে।
 প্রথম চতুর্থাংশ: নীল রঙয়ের উপর সাদা ঘুঘু , যা শান্তি এবং শহরের সিস্টার সিটিগুলির প্রতীক।
 দ্বিতীয় চতুর্থাংশ: লাল রঙয়ের উপর হলুদ প্রদীপ, যা ইউনিভার্সিটি অফ ভার্মন্ট, চ্যাম্পলেইন কলেজ, বার্লিংটন কলেজ এবং ট্রিনিটি কলেজ অফ ভার্মন্টের মতো বার্লিংটনের কলেজ ও বিশ্ববিদ্যালয়গুলিকে প্রতিনিধিত্ব করে।
 তৃতীয় চতুর্থাংশ: হলুদ রঙয়ের উপর বেশ কিছু পাইন গাছ, যা পরিবেশ সংরক্ষণকে বোঝায়। পাইন গাছ বেছে নেওয়া হয়েছিল এই ভেবে যে এটি "ভার্মন্টের রাষ্ট্রীয় গাছ," কিন্তু বাস্তবে রাষ্ট্রীয় গাছ হলো সুগার ম্যাপল।
 চতুর্থ চতুর্থাংশ: কমেডি ও ট্র্যাজেডি মাস্ক সহ নীল ও সাদা ডোরাকাটা রঙ, যা শহরের শিল্পকলাকে প্রতিনিধিত্ব করে।

ঢালটির কেন্দ্রে থাকা গ্লোব বা পৃথিবীসদৃশ গোলক "আমরা এক বিশ্ব" থিমটিকে তুলে ধরে। পতাকায় গ্লোবের উপরে, ঢালের প্রথম ও দ্বিতীয় চতুর্থাংশের সংযোগস্থলে সিটি হলের প্রতীক রাখা হয়েছিল। পতাকার উল্টো দিকে আয়নার প্রতিবিম্বরূপী চিত্র ছিল, তবে "BURLINGTON" নামটি সঠিকভাবে লেখা হয়েছিল।

২০০৪ সালের একটি জরিপে নর্থ আমেরিকান ভেক্সিলোলজিক্যাল অ্যাসোসিয়েশন ১৯৯০ সালের বার্লিংটন পতাকাকে যুক্তরাষ্ট্রের শহরগুলির মধ্যে সবচেয়ে খারাপ পতাকাগুলির একটি হিসাবে স্থান দেয়। পতাকাটি ১৫০টি শহরের মধ্যে ১০৭তম স্থানে আসে এবং ১০ এর মধ্যে মাত্র ৩.২৩ রেটিং অর্জন করে।"2004 American City Flags Survey" , North American Vexillological Association press release, 2 October 2004 অ্যাসোসিয়েশনের ভালো পতাকা ডিজাইনের পাঁচটি নীতির (সাধাসিধে, অর্থপূর্ণ প্রতীক সম্বলিত, ২-৩টি মৌলিক রং, লেখালেখি বা সিলমোহরমুক্ত, স্বতন্ত্র বা সম্পর্কযুক্ত) প্রায় সবগুলোই ১৯৯০ সালের এই পতাকাটি লঙ্ঘন করেছিল।

২০১৭ সালের পতাকা
২০১৫ সালে রোমান মার্স-এর পতাকার নকশা নিয়ে একটি বহুল প্রচারিত টেডটক থেকে অনুপ্রাণিত হয়ে, মেয়র ওয়াইনবার্গার ২০১৭ সালের জানুয়ারিতে ঘোষণা করেন যে তারা তাদের সম্প্রদায়কে আরও ভালোভাবে প্রতিনিধিত্ব করার জন্য তাদের পতাকাটি পরিবর্তন করা হবে। এর আগে, কাছেই অবস্থিত ভার্মন্টের মন্টেপেলিয়ার শহর ২০১৫ সালে তাদের পতাকা পরিবর্তন করেছিল যখন মার্স অন্যান্য খারাপ পতাকার সাথে তাদের পতাকা সম্পর্কেও বলেছিলেন যে, "খারাপ পতাকার একটি অভিশাপ রয়েছে এবং সেগুলিকে অবশ্যই থামাতে হবে।"

শহরের শিল্পকলা বিষয়ক কমিশন, বার্লিংটন সিটি আর্টস, সিদ্ধান্ত নেয় যে তারা নতুন পতাকা নকশার জন্য একটি উন্মুক্ত প্রতিযোগিতা আয়োজন করবে।  ১ সেপ্টেম্বর থেকে শুরু করে বাসিন্দাদের ছয় সপ্তাহ সময় দেওয়া হয়েছিল তাদের নকশা জমা দেওয়ার জন্য; যেখানে মোট ১৩৮টি জমা পাওয়া গিয়েছিল।

স্থানীয় ডিজাইনার, শিক্ষার্থী, শিক্ষক এবং নর্থ আমেরিকান ভেক্সিলোলজিক্যাল অ্যাসোসিয়েশনের সম্পাদক টেড কে-এর সমন্বয়ে গঠিত একটি কমিটি এই ১৩৮টি নকশা থেকে যাচাই বাছাইয়ের মাধ্যমে সেরা ৭টিতে নামিয়ে আনে। এরপর জনসাধারণের মধ্যে ভোটাভুটি শুরু হয়, যেখানে নাগরিকদের অনলাইনে ভোট দেওয়ার জন্য এক মাস সময় দেওয়া হয়েছিল। ভোটাররা প্রতিটি পতাকাকে এক থেকে দশের মধ্যে একটি স্কেলে রেটিং দিয়েছিলেন এবং গড়ে সর্বোচ্চ স্কোর পাওয়া নকশাটি নতুন পতাকা হিসেবে নির্বাচিত হয়।

বার্লিংটনের ১,৪২৭ জন বাসিন্দা ভোট দেন এবং বিজয়ী নকশাটি ছিল সপ্তম শ্রেণির ছাত্র ও যমজ ভাই ওভেন এবং লুকাস মার্শেসোর তৈরি করা। নতুন পতাকাটি ২৭ নভেম্বর সিটি কাউন্সিল কর্তৃক আনুষ্ঠানিকভাবে গৃহীত হয় এবং ২০১৭ সালের নিউ ইয়ার ইভে বার্লিংটনের 'ফার্স্ট নাইট' উদযাপনের অংশ হিসেবে প্রথম উত্তোলন করা হয়েছিল।

প্রতীকী অর্থ
মার্শেসো যমজ ভাইদের (ওভেন এবং লুকাস) মতে, পতাকার প্রতিটি উপাদানের একটি নির্দিষ্ট প্রতীকী অর্থ রয়েছে।
 উপরের নীল রেখা: এটি আকাশ, বার্লিংটনের ইতিহাস এবং ভবিষ্যতের জন্য আশাকে বোঝায়।
 উপরের সাদা রেখা: এটি শহরের বরফে ঢাকা পর্বতগুলির প্রতিনিধিত্ব করে।
 মাঝের সবুজ রেখা: এটি ভার্মন্টের ডাকনাম, দ্য গ্রিন মাউন্টেন স্টেটকে নির্দেশ করে, এবং একই সাথে পরিবেশ সুরক্ষা ও শিক্ষার প্রতি শহরের অঙ্গীকার তুলে ধরে।
 নিচের সাদা রেখা: এটি বার্লিংটন হারবারের ব্রেকওয়াটারকে (জলবিভাজিকা) প্রতিনিধিত্ব করে, যার উপর বার্লিংটন ব্রেকওয়াটার লাইটস অবস্থিত।
 নিচের নীল রেখা: এটি লেক শাম্পলেইনের প্রতীক, যার তীরে শহরটি অবস্থিত।

 তথ্যসূত্র 

Category:ভার্মন্ট
Category:উইকিপ্রকল্প মার্কিন যুক্তরাষ্ট্র নিবন্ধ